
MARIJAMPOLĖS ŠV. CECILIJOS GIMNAZIJOS
MOKINIŲ TARYBOS NUOSTATAI 
I. Bendrosios nuostatos

1. [bookmark: _Hlk178163996]Marijampolės Šv. Cecilijos gimnazijos Mokinių taryba- nuolat veikianti gimnazijos mokinių bendruomenės savivaldos institucija, susidedanti iš išrinktų mokinių, atstovauja mokinių interesams, sprendžia mokiniams aktualias problemas, prisideda prie jaunimo politikos įgyvendinimo gimnazijoje bei jungia mokinius aktualiems gimnazijos veiklos uždaviniams spręsti.
1. Mokinių taryba savo veiklą grindžia Šv. Cecilijos gimnazijos metiniu veiklos planu ir mokinių nuostatais.
1. Mokiniai į Mokinių tarybą renkami mokinių klasės valandėlių metu mokslo metų pradžioje.
1. Mokinių tarybą sudaro mažiausiai  vienas mokinys iš kiekvienos klasės (jei yra norinčių, į mokinių tarybą gali būti išrinkta ir daugiau mokinių). 
1. Mokinių taryba renkama kiekvienais mokslo metais.
1. Mokinių tarybos nuostatai keičiami Mokinių tarybos sprendimu, dalyvaujant ne mažiau kaip 1/3 narių. 
1. Mokinių tarybos narį gali atšaukti jį delegavusi klasė, klasės vadovas arba Mokinių tarybos nariai. Susidarius aplinkybėms, dėl kurių tarybos narys negalėtų toliau tęsti darbo Mokinių taryboje (dėl sveikatos, kitų aplinkybių, kurios trukdytų deramai vykdyti tarybos nario veiklą) į jo vietą išrenkamas naujas narys. 

II. Mokinių tarybos tikslai ir uždaviniai

Tikslai:
1. Atstovauti mokinių interesams ir spręsti mokiniams aktualias problemas, prisidėti prie jaunimo politikos įgyvendinimo gimnazijoje bei jungti mokinius aktualiems gimnazijos veiklos uždaviniams spręsti.
1. Skatinti mokinių iniciatyvas dalyvaujant gimnazijos renginiuose bei jų vykdyme, ugdant pilietinę, demokratinę bei krikščionišką gimnazijos bendruomenę.
Uždaviniai:
1. Įgyvendinti įvairaus pobūdžio kultūrinius, švietimo, socialinius, sveikatos ir  kitus renginius, projektus. Organizuoti susitikimus, paskaitas, suteikiančius galimybę ugdyti, tobulinti visapusiškai harmoningą asmenybę.
1. Pagelbėti spręsti aktualias problemas mokiniams (pagalba moksle, socializacija).
1. Skleisti gerąją žinią apie Marijampolės Šv. Cecilijos gimnaziją, siekiant pritraukti naujų mokinių į gimnaziją. 

III. 1. Mokinių tarybos veikla

1. Rengti mokinių tarybos nuostatus. 
1. Telkti mokinius efektyviai mokyklos veiklai. Plėtoti gimnazijos bendruomenės kultūrinę, sportinę, sveikatinimo veiklą. 
1. Padėti spręsti mokinių pažangumo, socializacijos, sveikatinimo, saugumo, higienos, lankomumo, uniformos dėvėjimo, drausmės problemas.    
1. Talkinti organizuojant visas gimnazijos veiklas. 
1. Siekti, kad kuo daugiau mokinių dalyvautų gimnazijos veiklose.
1. Dalyvauti gimnazijos organizuojamuose projektuose, juos inicijuoti, rengti. 

III. 2. Mokinių tarybos funkcijos

Mokinių taryba:
1. svarsto ugdymo planų, programų projektus ir teikia siūlymus dėl jų įgyvendinimo, suderinusi su įstaigos vadovybe, tvirtina svarbiausių renginių mokiniams planus;
1. planuoja ir organizuoja popamokinį darbą ir laisvalaikį;
1. rūpinasi drausmės ir tvarkos palaikymu gimnazijoje;
1.  organizuoja socialinės rūpybos veiklą;
1.  inicijuoja gimnazijos laikraščio leidybą;
1.  organizuoja ir kontroliuoja mokinių budėjimą gimnazijoje;
1.  organizuoja poilsio, sporto, kultūros renginius;
1.  rengia siūlymus ugdymo procesui tobulinti, teikia siūlymus darbo tvarkos taisyklių tobulinimui ir jų įgyvendinimui;
1.  svarsto mokinių elgesį, siūlo paskatinimus ir nuobaudas;
1.  gina mokinių teises, kurias reglamentuoja teisės aktai;
1.  koordinuoja klasių kolektyvų veiklą;
1.  rūpinasi klasių ir kabinetų materialine, estetine ir higienine būkle;
1.  mokinių tarybos susirinkimai šaukiami ne rečiau kaip kartą per mėnesį;
1.  mokinių tarybos nutarimai yra privalomi visiems mokiniams.

III. Vadovavimas

1.  Mokinių tarybos koordinatoriaus pareigas atlieka muzikos mokytoja metodininkė,  8b kl. auklėtoja Jolita Ryngnga.  
1.  Mokinių tarybos koordinatorių renka Mokinių tarybos nariai. 
1.  Mokinių tarybai vadovauja koordinatorius, išrinktas slaptu arba atviru balsavimu Mokinių tarybos susirinkime. 
1.  Mokinių tarybos koordinatorius organizuoja Mokinių tarybos veiklą, šaukia susirinkimus ir jiems vadovauja.
1.  Mokinių tarybos susirinkimai šaukiami kartą per savaitę. Reikalui esant, gali būti sušauktas neeilinis susirinkimas, į kurį gali būti kviečiami ir administracija, klasių vadovai, tėvų atstovai.

                               V.  Mokinių tarybos teisės ir pareigos

1.  Gauti reikalingą informaciją iš gimnazijos savivaldos institucijų ir administracijos.
1.  Dalintis informacija su kitais mokiniais, skleisti žinią apie vykstančius renginius, įtraukti kitus mokinius, gimnazijos mokytojus, tėvus į gimnazijos veiklą.
1.  Teikti pasiūlymus ir bendradarbiauti su Tėvų taryba ir administracija. 
1.  Į susirinkimus kviesti pedagogus, savivaldos institucijų atstovus, administracijos atstovus, tėvus ir kitus reikalingus asmenis aktualiems gimnazijos veiklos klausimams spręsti.
1.  Svarstyti ir spręsti klausimus, dėl kurių kreipėsi gimnazijos mokiniai.
_____________________________
